**บันทึกรายงานการประชุม สมัยสามัญ สมัยที่ 3 ครั้งที่ 2**

**วันจันทร์ ที่ 26 สิงหาคม พ.ศ.2562**

**ณ ห้องประชุมองค์การบริหารส่วนตำบลเขาไพร**

**เวลา 10.00 น.**

**---------------------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายอุทิศ สุขคล้าย | ประธานสภา ฯ | อุทิศ สุขคล้าย |  |
| 2 | นายพะโยม ทองสงฆ์ | รองประธานสภา ฯ | พะโยม ทองสงฆ์ |  |
| 3 | นายขันไชย ไชยรัตน์ | ส.อบต. ม.1 | ขันไชย ไชยรัตน์ |  |
| 4 | นางสุมลฑา หมวดพุด | ส.อบต. ม.2 | สุมลฑา หมวดพุด |  |
| 5 | นายธีระเดช กลับชนะ | ส.อบต. ม.2 | ธีระเดช กลับชนะ |  |
| 6 | นายประสิทธิ์ ไชยช่วย | ส.อบต. ม.3 | ประสิทธิ์ ไชยช่วย |  |
| 7 | นายนาวิน สำนักช้าง | ส.อบต. ม.4 | นาวิน สำนักช้าง |  |
| 8 | นายมนตรี น้ำแก้ว | ส.อบต. ม.4 | มนตรี น้ำแก้ว |  |
| 9 | นายณรงค์ นาคถนอม | ส.อบต. ม.5 | ณรงค์ นาคถนอม |  |
| 10 | นายจูลี้ ใสสุข | ส.อบต. ม.5 | จูลี้ ใจสุข |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายทรรศนฤทธิ์ ดำสุข | นายก อบต.เขาไพร | ทรรศนฤทธิ์ ดำสุข |  |
| 2 | นายสมพร ทองมีบัว | รองนายก อบต. | สมพร ทองมีบัว |  |
| 3 | นางสาวทิพย์วรรณ วรรณะ | ปลัด อบต. | ทิพย์วรรณ วรรณะ |  |
| 4 | นายชัยวัฒน์ ซิ้วกุ้ง | รองนายก อบต. | ชัยวัฒน์ ซิ้วกุ้ง |  |
| 5 | นายรวยไชย ชัยสุริยา | ผอ.กองช่าง | ทิพรัตน์ จีนปาน |  |
| 6. | นายฉัตรชัย ชูช่วย | เลขานุการนายกฯ | ฉัตรชัย ชัยสุริยา |  |

ผู้ขาดประชุม

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
|  | (ไม่มี) |  |  |  |

**เปิดประชุมเวลา 10.00 น.**

|  |  |  |  |
| --- | --- | --- | --- |
| นายอุทิศ สุขคล้าย  ประธานสภาฯ | เมื่อองค์ประชุมพร้อม ผมขอเปิดการประชุมสภาสมัยสามัญ สมัยที่ 3 ครั้งที่2 ประจำปี 2562 ซึ่งจะประชุมตามระเบียบวาระ ดังนี้ | | |
| ระเบียบวาระที่1 | เรื่องที่ประธานแจ้งให้ที่ประชุมทราบ | | |
|  | * 1. ......(ถ้ามี).............................................. | | |
| นายอุทิศ สุขคล้าย  ประธานสภาฯ | เมื่อไม่มี เรื่องแจ้งเพื่อทราบ ผมขอผ่านนะครับสำหรับวาระนี้ | | |
| ระเบียบวาระที่2 | รับรองรายงานการประชุมสภา  (รอดำเนินการ) | | |
| ระเบียบวาระที่2 | ญัตติร่างข้อบัญญัติงบประมาณรายจ่ายประจำปี 2563  วาระ 2 ขั้นแปรญัตติ | | |
| นายอุทิศ สุขคล้าย  ประธานสภาฯ  นายพะโยม ทองสงฆ์  ประธานแปรญัตติ | เข้าสู่วาระ 2 ขั้นแปรญัตติ ซึ่งสภา ได้ค้างพิจารณา ไว้เพื่อรอให้คณะกรรมการแปรญัตติ ได้ ทำงาน คือการรับคำแปรญัตติ จากส.อบต.และจากผู้บริหาร เมื่อวันศุกร์ที่ 16 วันจันทร์ที่ 19 และวันอังคารที่ 20 สิงหาคม 2562 และมีการจัดประชุม เพื่อหารือ และประชุมสรุปการแปรญัตติ ในวันพฤหัสบดีที่ 22 สิงหาคม 2562 ซึ่งเป็นไปตามระเบียบฯ ข้อ 49 ประกอบกับข้อ 45 ,หมวด 4 งบประมาณ ข้อ 58 – 62 (จากนั้นประธานสภาได้อ่านระเบียบตามข้อต่างๆที่เกี่ยวข้องให้ที่ประชุมรับฟัง) ทั้งนี้ และขอให้ท่านพะโยม ทองสงฆ์ ประธานกรรมการแปรญัตติ ได้นำเสนอข้อสรุป หรือมติของคณะกรรมการแปรญัตติ แจ้งให้ที่ประชุมทราบและพิจารณาต่อไป  ผมและคณะกรรมการแปรญัตติ ได้มาปฏิบัติหน้าที่ ครั้งแรกเมื่อวันที่ 14 สิงหาคม 2562 เพื่อเลือกประธานและเลขานุการ และได้มาทำหน้าที่อีกครั้ง ในวันศุกร์ที่ 16 วันจันทร์ที่ 19 และวันอังคารที่ 20 สิงหาคม 2562 เพื่อมารับคำแปรญัตติ (โดยนับเวลารวมทั้งกลางวันและกลางคืน) และนัดกำหนดประชุมร่วมระหว่างคณะกรรมการแปรญัตติ ผู้บริหาร หัวหน้าส่วนราชการในอบต. เจ้าหน้าที่ที่เกี่ยวข้อง วันพฤหัสบดีที่  22 สิงหาคม 2562 เพื่อประชุมพิจารณา มีส.อบต.ขอแปรญัตติเพียง 1 ท่าน และขอแปรเพียงรายการเดียวครับ และมีรายละเอียดเกี่ยวกับมติที่ประชุม ผมขอแจ้งดังนี้   |  |  | | --- | --- | | **ร่างเดิม** | **ร่างที่แก้ไข** | | **รายการขออนุมัติปรับลดวงเงิน 1 รายการ** | **เพื่อตั้งจ่ายเพิ่มยอดงบประมาณ 1 รายการ ดังนี้** | | แผนงานการศึกษา  งานระดับก่อนวัยเรียนและประถมศึกษา  งบดำเนินงาน  หมวดค่าใช้สอย  ⮚โครงการส่งเสริมการเรียนรู้เด็กปฐมวัย ท้องถิ่นไทย ผ่านการเล่น จำนวน 100,000 บาท | แผนงานสาธารณสุข  งานบริการสาธารณสุขและงานสาธารณสุขอื่น  งบดำเนินงาน  หมวดค่าใช้สอย  ⮚รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น  โครงการฝึกอบรมป้องกันโรคติดต่อให้กับผู้นำชุมชนและศึกษาดูงานพื้นที่ป้องกันโรคเข้มแข็ง  จากเดิม ตั้งไว้ 30,000 บาท นำมาตั้งงบประมาณอีก 30,000 บาท รวมตั้งจ่าย 60,000 บาท | | ที่ประชุม มีมติเป็นเอกฉันท์ ให้เปลี่ยนแปลงตามคำขอแปรญัตติของนายนาวิน สำนักช้าง ส.อบต.ม. 4 | | | | |
|  | ซึ่งเอกสาร ได้อยู่ในมือท่านแล้วนะครับ  สรุปว่าท่านนายกฯ และคณะกรรมการแปรญัตติ มีมติเป็นเอกฉันท์ให้ลดงบประมาณและไปเพิ่มตามความคิดของท่านนาวิน สำนักช้าง ไม่มีการสงวนคำแปรญัตติและคณะกรรมการแปรญัตติก็ไม่มีการสงวนความเห็น | | |
| นายอุทิศ สุขคล้าย  ประธานสภาฯ | ครับ เมื่อได้รับฟังคำชี้แจงมติที่ประชุมของคณะกรรมการแปรญัตติแล้ว ก่อนที่ผมจะให้ท่านนาวิน สำนักช้าง ส.อบต.ม.4 ได้ชี้แจงเพิ่มเติม  ขอพักเบรก สัก 10 นาที เพื่อปรึกษาหารือนอกรอบ | | |
|  | **พักรับประทานอาหารว่างและเครื่องดื่ม 15 นาที** | | |
| นายอุทิศ สุขคล้าย  ประธานสภาฯ | เมื่อองค์ประชุมครบผมขอเปิดการประชุมสภาฯ (ต่อ)  โดยปกติในที่ประชุมสภาฯ ในวาระ 2 นี้ท่านนาวิน สำนักช้าง ไม่ต้องชี้แจงก็ได้ เนื่องจากไม่ได้สงวนคำแปรญัตติและคณะกรรมการแปรญัตติก็ไม่มีการสงวนความเห็นคิด เพราะทั้ง 3 ฝ่ายมีความเห็นหรือมีมติไปในทิศทางเดียวกัน คือให้ปรับลดงบประมาณ และไปเพิ่มงบประมาณ(รายละเอียดตามตารางสรุปด้านบน) ตามที่ท่านนาวิน สำนักช้างเสนอ แต่ผมอยากให้ที่ประชุมสภาฯแห่งนี้ ได้รับฟังเหตุผลอีกครั้งหนึ่งครับ | | |
| นายนาวิน สำนักช้าง  ส.อบต.ม.4 | ผมมีความเห็นว่า งบประมาณรายการโครงการฝึกอบรมป้องกันโรคติดต่อให้กับผู้นำชุมชนและศึกษาดูงานพื้นที่ป้องกันโรคเข้มแข็ง น้อยเกินไป หากจัดกิจกรรมทั้งอบรมให้ความรู้ และยังไปศึกษาดูงานนอกสถานที่อีก คงไม่พอ(ตั้งไว้เพียง 30,000 บาท) เลยอยากให้ผู้บริหารปรับเพิ่ม เป็นวงเงิน 60,000 บาท เมื่อท่านเห็นด้วยกับความเห็นผม ก็ต้องขอขอบคุณ และขอให้ ส.อบต.ทุกท่านสนับสนุนแนวคิดนี้ด้วยครับ | | |
| นายชัยวัฒน์ ซิ้วกุ้ง  รองนายกรักษาราชการแทน  นายกอบต. | เนื่องจากท่านนายกฯ ไปราชการ ณ สถานบันฝึกอบรมกรมส่งเสริม จ.ปทุมธานี ตั้งแต่วันที่ 26 - 31 สิงหาคม 2562 ผมในฐานะรองนายก (คนที่1) จึงรักษาราชการแทนและท่านนายกได้ทำบันทึกข้อความมอบหมายให้ชี้แจงแทนตามหนังสือเลขที่ ตง 72701/ 587 ลงวันที่ 22 สิงหาคม 2562  **ท่านนายกเห็นด้วย**กับการลดงบประมาณโครงการส่งเสริมการเรียนรู้เด็กปฐมวัย ท้องถิ่นไทย ผ่านการเล่น 30,000 บาท และนำงบประมาณดังกล่าวไปเพิ่มให้กับกิจกรรรมโครงการฝึกอบรมป้องกันโรคติดต่อให้กับผู้นำชุมชนและศึกษาดูงานพื้นที่ป้องกันโรคเข้มแข็ง 30,000 บาท รวมตั้งจ่าย 60,000 บาท เพราะเกรงว่าจะไม่เพียงพอ ในการใช้จ่าย | | |
| นายอุทิศ สุขคล้าย  ประธานสภาฯ | ขอถามมติ รายการต่อไปนะครับ  ท่านใดเห็นด้วย กับมติของคณะกรรมการแปรญัตติ กรณีลด รายการโครงการส่งเสริมการเรียนรู้เด็กปฐมวัย ท้องถิ่นไทย ผ่านการเล่น 30,000 บาท (เมื่อลดแล้วคงเหลือ 70,000 บาท) เพื่อนำไปเพิ่ม รายจ่ายโครงการฝึกอบรมป้องกันโรคติดต่อให้กับผู้นำชุมชนและศึกษาดูงานพื้นที่ป้องกันโรคเข้มแข็ง 30,000 บาท รวมงบประมาณตั้ง 60,000 บาท (รายละเอียดตามเอกสารนะครับ) โปรดยกมือครับ | | |
| มติที่ประชุม | เห็นชอบ 9 เสียง  ไม่เห็นชอบ 0 เสียง  งดออกเสียง 1 เสียง | | |
| นายอุทิศ สุขคล้าย  ประธานสภาฯ | เนื่องจากมีการขอแปรญัตติเพียงรายการเดียว ในการประชุมวาระ 2 จึงขอยุติแค่นี้นะครับ | | |
| นายอุทิศ สุขคล้าย  ประธานสภาฯ | ต่อไปจะเข้าสู่วาระที่ 3 ขั้น ลงมติว่าจะตราเป็นข้อบัญญัติงบประมาณรายจ่ายประจำปี 2563 หรือไม่ ซึ่งเป็นไปตามระเบียบฯข้อ 52 | | |
|  | ขอพักการประชุม 1 ชัวโมง นะครับ รับประทานอาหารเที่ยงค่อยประชุมต่อ | | |
| นายอุทิศ สุขคล้าย  ประธานสภาฯ | เมื่อองค์ประชุมครบ ผมขอประชุมต่อนะครับ  ขอถามมติ ท่านใดเห็นสมควร ให้ตราเป็นข้อบัญญัติงบประมาณรายจ่ายประจำปี 2563 หรือไม่ โปรดยกมือด้วยครับ | | |
| มติที่ประชุม | เห็นชอบ 9 เสียง  ไม่เห็นชอบ 0 เสียง  งดออกเสียง 1 เสียง | | |
| **ระเบียบวาระที่ 4** | **เรื่องอื่น ๆ** | | |
| นายประสิทธิ์ ไชยช่วย  ส.อบต.ม.3 | เกี่ยวกับการจดมาตรน้ำ อยากให้พนักงานจดมาตรน้ำ ไปตรวจสอบบ้านนางปราณี บุญคุ้ม ม.3 คิดว่าผิดปกติครับ เก็บเพียงเดือนละ 20 บาทตลอด ขอให้ไปดูหน่อยครับ  สำหรับบ้านนายเปีย มัยตรีแก้ว ที่บริเวณบ้านหลักเชือก น้ำไม่ไหล ช่วยไปตรวจสอบด้วยครับ | | |
| นายชัยวัฒน์ ซิ้วกุ้ง  รองนายกฯ รักษาราชการแทน นายกอบต. | ผมเคยหารือ กับนายเปีย มัยตรีแก้ว เพราะบ้านอยู่บริเวณควน(ที่สูง) น้ำจึงไหลไปไม่ถึงประกอบกับปลายสาย เคยสอบถามว่าจะเอาถังเก็บน้ำหรือไม่ เพื่อสะดวกในการจัดเก็บน้ำเมื่อช่วงกลางคืนน้ำไหล จะได้เก็บไว้ใช้ในช่วงกลางวัน แต่นายเปีย ไม่เอา ทั้งก็จะแจ้งให้พนักงานผลิตน้ำประปาไปดูอีกครั้งหนึ่งครับ  เรื่องมาตรน้ำ ผมจะได้พนักงานจดมาตรน้ำไป ตรวจสอบอีกครั้ง และอธิบายกับชาวบ้านให้ทราบ | | |
| นางสุมลฑา หมวดพุด  ส.อบต.ม.2 | ถนนสายต้นม่วง ถนนสายนี้ชำรุด เป็นหลุม เป็นบ่อมาก อยากให้ซ่อมแซมคะ | | |
| นายชัยวัฒน์ ซิ้วกุ้ง  รองนายกฯ รักษาราชการแทน นายกอบต. | ผมขอรับเรื่องไว้ครับ จะแจ้งนายกต่อไป ในเบื้องต้นขอตอบว่าถนนสายดังกล่าว เป็นถนนส่วนบุคคล ไม่อุทิศที่ดิน คงลำบากครับ | | |
| นายอุทิศ สุขคล้าย  ประธานสภาฯ | ผมขอสรุปนะครับ วันนี้เราได้ประชุมวาระ 2 และ วาระ 3 เสร็จเป็นที่เรียบร้อย สภาเราได้เห็นชอบให้ตราร่างข้อบัญญัติงบประมาณรายจ่ายประจำปีงบประมาณ 2563 เป็นที่เรียบร้อยแล้ว และจะส่งอำเภอให้นายอำเภอพิจารณาต่อไป จากนั้นก็จะประกาศใช้ ตั้งแต่วันที่ 1 ตุลาคม 2562 เป็นต้นไป  สำหรับวันนี้ หมดวาระการประชุมแล้ว ผมจึงขอปิดการประชุมสภาครับ | | |
| **ปิดประชุมเวลา 13.55 น.** | | | |
| (ลงชื่อ) ทิพย์วรรณ วรรณะ ผู้บันทึกการประชุม | | | | |
| (นางสาวทิพย์วรรณ วรรณะ) | | | | |
| เลขานุการสภาฯ | | | | |
| คณะกรรมการตรวจรายงานการประชุม ได้ตรวจสอบแล้วจึง ลงลายมือชื่อไว้เป็นหลักฐาน  รอคณะกรรมการตรวจสอบฯ | | | | |
| (ลงชื่อ) ณรงค์ นาคถนอม | | | (ลงชื่อ) ธีระเดช กลับชนะ | (ลงชื่อ) สุมลฑา หมวดพุด |
| (นายณรงค์ นาคถนอม) | | | (นายธีระเดช กลับชนะ) | (นางสุมลฑา หมวดพุด) |
| ประธานคณะกรรมการตรวจสอบฯ | | | กรรมการตรวจสอบฯ | กรรมการตรวจสอบฯ |
|  | | | (ลงชื่อ) อุทิศ สุขคล้าย |  |
|  | | | (นายอุทิศ สุขคล้าย) |  |
|  | | | ประธานสภาองค์การบริหารส่วนตำบลเขาไพร |  |
|  | | | ………………/…………………………………../๒๕๖2 |  |